I zbirka i svirka - promocija zbirke pjesama Antonija Bratoša
2026-02-22 18:00 - 19:30 (Europe/Zagreb) | Dom kulture Gruda, Gruda, Gruda, Dubrovačko-neretvanska, 20215, Croatia
U organizaciji Matice hrvatska ogranak Konavle, u nedjelju 22. veljače 2026. godine s početkom u 18 sati, u Domu kulture na Grudi bit će održana promocija zbirke pjesama Iz Navike na kojoj autor Antonio Bratoš namjerava spojiti književnost i glazbu, riječ i ton, uspomenu i sadašnjost.
Antonio Bratoš publici je već dugi niz godina poznat kao autor i glazbenik, osobito kroz djelovanje u bendu OPG, čije su pjesme snažno obilježile lokalnu glazbenu scenu. Njegovi stihovi, nerijetko vezani uz Konavle, zavičaj, ljude i običaje, ostavili su prepoznatljiv trag – iskren, neposredan i duboko ukorijenjen u prostor iz kojeg su ponikli. Zbirka Iz Navike svojevrsni je rezime tog dugogodišnjeg autorskog rada, ali u ogoljenijoj, poetskoj formi.
Poseban ugođaj večeri je nastup grupe Kamenolom, koja će izvesti akustični set pjesama Antonija Bratoša. Publika će tako imati priliku doživjeti autorove tekstove u dva izraza – kao poeziju u zbirci i kao stihove u svirci, onako kako su mnogi od njih i prvi put zaživjeli među publikom.
Pozivaju se svi ljubitelji poezije, glazbe i zavičajne riječi da 22. veljače u 18 sati dođu u Dom kulture na Grudi i budu dio večeri koja slavi dugogodišnji autorski rad, Konavle kao trajnu inspiraciju te snagu riječi koja, bilo iz navike ili iz potrebe, uvijek pronalazi put do ljudi.

Radionice Slatko kao cukar
2026-02-22 18:00 - 20:00 | Studio Slatko Kao Cukar, Nalješkovićeva 6, Dubrovnik, Dubrovačko-neretvanska, 20000, Croatia
Kako izabrati?!? 🤭 Jedva čekamo!
Polaznici koji se prijave za dva datuma ostvaruju 15% popusta na ukupan iznos
Polaznici koji se prijave na više datuma ostvaruju 25% popusta na ukupan iznos
Broj mjesta je ograničen 🤍

ART & FOCUS - Radionica za odrasle
2026-02-22 18:00 - 20:00 | Dubrovnik Social Art Hub, Kralja Tomislava 7, Dubrovnik, Dubrovačko-neretvanska, 20000, Croatia
Radionica slikanja akvarelom za odrasleArt & Focus je vođena radionica slikanja akvarelom inspirirana postimpresionizmom, s posebnim naglaskom na pointilizam – slikarsku tehniku gradnje forme sitnim točkama boje, kakvu razvija Georges Seurat.
Polaznici izrađuju vlastitu kompoziciju prema promatranju predloška, kroz postupno građenje slike ritmom točke, odnosa boja i svjetla. Kroz strukturirani proces razvijamo fokus, strpljenje i pažljivo opažanje.
Radionica spaja edukativni i kreativni pristup: upoznajemo povijesni kontekst umjetničkog pravca te ga primjenjujemo u vlastitom radu.Radionicu vodi akademska slikarica Ivana Škvorčević.
Prethodno slikarsko iskustvo nije potrebno. rad prema predlošku upoznavanje s postimpresionizmom i pointilizmom razvoj koncentracije i percepcije boje sav materijal osiguran
22. 2. 2026. 18:00 – 20:00 Cijena:– 40 € po osobi– 70 € ako dolazite udvoje (35 € po osobi)
Broj mjesta je ograničen.Link za prijavu: ART & FOCUSRadionica slikanja akvarelom za odrasleArt & Focus je vođena radionica slikanja akvarelom inspirirana postimpresionizmom, s posebnim naglaskom na pointilizam – slikarsku tehniku gradnje forme sitnim točkama boje, kakvu razvija Georges Seurat.Polaznici izrađuju vlastitu kompoziciju prema promatranju predloška, kroz postupno građenje slike ritmom točke, odnosa boja i svjetla. Kroz strukturirani proces razvijamo fokus, strpljenje i pažljivo opažanje.Radionica spaja edukativni i kreativni pristup: upoznajemo povijesni kontekst umjetničkog pravca te ga primjenjujemo u vlastitom radu.Radionicu vodi akademska slikarica Ivana Škvorčević.Prethodno slikarsko iskustvo nije potrebno. rad prema predlošku upoznavanje s postimpresionizmom i pointilizmom razvoj koncentracije i percepcije boje sav materijal osiguran 22. 2. 2026. 18:00 – 20:00 Cijena:– 40 € po osobi– 70 € za par (35 € po osobi)Dođite u paru – s partnerom ili prijateljem.
Broj mjesta je ograničen.Link za prijavu:https://forms.gle/eb4g9D1X5MYVmsDU9

ORKANSKI VISOVI / Wuthering Heights
2026-02-22 18:00 - 20:15 | Kino dvorana Visia, Poljana Paska Miličevića 3, Dubrovnik, 20000, Croatia
Margot Robbie i Jacob Elordi predvode glumačku postavu u novoj, vizualno raskošnoj adaptaciji klasika „Orkanski visovi“ oskarom nagrađene redateljice Emerald Fennell (Promising Young Woman), koja donosi svježe, moderno viđenje jedne od najpoznatijih ljubavnih priča svih vremena.
Na zabačenim, vjetrom šibanima visoravnima Engleske, između dvoje izmučenih duša, Cathy i Heathcliffa, rađa se strast koja prkosi svemu – razumu, moralu i društvu. Njihova ljubav, jednako snažna koliko i destruktivna, pretvara se u opsesiju koja proganja generacije i razara sve oko njih.

SVADBA
2026-02-22 18:30 - 20:00, 2026-02-24 18:00 - 19:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

ČUJEMO LI SE ? / Is This Thing On ?
2026-02-22 20:30 - 22:30, 2026-02-24 20:30 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Od redatelja Bradleyja Coopera dolazi iskrena, duhovita i gorko-slatka priča nadahnuta životom britanskog komičara Johna Bishopa – o muškarcu koji nakon raspada braka pronalazi novi glas, smisao i sebe na pozornici stand-up komedije.
Dok se njihov brak tiho raspada, Alex (Will Arnett) suočava se sa srednjim godinama i skorim razvodom, tražeći novi smisao na njujorškoj komičarskoj sceni, dok Tess (Laura Dern) preispituje žrtve koje je podnijela zbog obitelji – prisiljavajući ih da zajedno pronađu način kako koegzistirati kao roditelji i otkriju može li ljubav poprimiti novi oblik.

AUTOCESTA ZLOČINA / Crime 101
2026-02-22 20:30 - 23:00, 2026-02-23 20:00 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Smješten u užarenoj stvarnosti Los Angelesa, Autocesta zločina donosi priču o neuhvatljivom kradljivcu dragulja (Chris Hemsworth) čiji niz spektakularnih pljački duž autoceste 101 zbunjuje policiju. Kada se namjeri na plijen života, njegov se put ispreplete s razočaranom brokerskom agenticom osiguranja (Halle Berry), koja se i sama nalazi na životnoj prekretnici. Uvjeren da je otkrio obrazac, neumoljivi detektiv (Mark Ruffalo) sve mu je bliže, dodatno podižući uloge. Kako se velika pljačka približava, granica između lovca i lovine počinje se brisati, a svo troje suočavaju se s odlukama koje će im zauvijek promijeniti živote – i spoznajom da povratka više nema.

GLAVONJA
2026-02-23 16:30 - 18:00, 2026-02-24 16:30 - 18:00, 2026-02-25 16:30 - 18:00, 2026-02-26 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Glavonja je priča o desetogodišnjoj Alisi i njezinu starijem bratu Milanu, koji svijet doživljava drukčije od ostalih. U društvu trojice dječaka detektiva kreću u potragu za tajanstveno nestalim roditeljima te upadaju u nadrealnu pustolovinu u kojoj će se zbližiti i postati nerazdvojna dječja družina. Upravo Milanova jedinstvena perspektiva postaje neočekivani ključ razotkrivanja misterija.

MIROIRS NO.3
2026-02-23 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Na izletu izvan grada mlada studentica klavira Laura (Paula Beer) čudom preživi prometnu nesreću. Spašava je Betty (Barbara Auer), lokalna svjedokinja nesreće koja Lauru poziva k sebi, gdje se nastavlja brinuti o njoj gotovo majčinskom nježnošću. Isprva oprezni i zatvoreni, Bettyn suprug i sin postupno prihvaćaju Lauru u obitelj. No krhku rutinu ubrzo krenu remetiti misteriozni duhovi prošlosti.
Novi film nagrađivanog njemačkog redatelja Christiana Petzolda intrigantna je psihodrama između košmara i bajke o traumi, sjećanju i mitu.

UTOČIŠTE / Shelter
2026-02-23 18:00 - 20:00, 2026-02-25 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Jason Statham se vraća u vrhunskoj akcijskoj formi u novom napetom trileru redatelja hitova Greenland i Angel Has Fallen!
Radnja prati povučenog čovjeka na škotskom otoku koji pronalazi djevojku u moru, što pokreće niz događaja i prisiljava ga da se suoči s prošlošću.

Izložba „Fragmenti juga“
2026-02-23 18:00 - 20:00 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
U organizaciji Dubrovačke udruge likovnih umjetnika (DULU) i TUP-d.d., u ponedjeljak 23. veljače 2026., najavljujemo otvorenje izložbe „Fragmenti juga“. Izložba će biti otvorena u Galeriji TUP s početkom u 18 sati. Djela su nastala uglavnom tijekom 2026. u tehnikama akrila, ulja, emaila na platnu ili kombiniranoj tehnici. Izložba je otvorena do 1. travnja 2026.

Ovo je druga izložba Dubrovačke udruge likovnih umjetnika tijekom 2026., i okuplja 16 članova: Anto Violić, Dragica Maca Lučić, Dubravka Rathman, Franica Čebirić, Ivan Biško, Karja Tolja, Luce Đuraš, Marijan Fragić, Marijana Hure, Mišo Baričević, Nedjeljka Nene Gligor, Pero Skvrce, Robert Kralj, Tomislav Kralj, Valter Kožul i Vedran Grabovac.

ORKANSKI VISOVI / Wuthering Heights
2026-02-24 20:00 - 22:15, 2026-02-25 18:00 - 20:15 | Kino Sloboda, Luža 66, Dubrovnik, Dubrovačko-neretvanska, 20000, Croatia

BESPLATNA RADIONICA “POKRENI SVOJ POSAO”
2026-02-25 10:00 - 13:00 | DURA Razvojna Agencija Grada Dubrovnika / Dubrovnik’s Development Agency, Branitelja Dubrovnika 15, Dubrovnik, 20000, Croatia
BESPLATNA RADIONICA “POKRENI SVOJ POSAO”
Razmišljate o ulasku u poduzetničke vode, ali vas plaši „šuma“ propisa i birokracije? DURA, u suradnji s Hrvatskim zavodom za zapošljavanje, organizira radionicu osmišljenu upravo za vas koji želite siguran i informiran početak.
Ovo je prilika da dobijete jasne odgovore na pitanja koja muče svakog početnika – od odabira pravnog oblika do troškova poslovanja.
VAŽNA NAPOMENA: Sudjelovanje na ovoj radionici boduje se prilikom podnošenja zahtjeva za HZZ potporu za samozapošljavanje!
Što ćete naučiti tijekom 4 sata edukacije? Obrt, d.o.o. ili j.d.o.o.: Koji su ključni faktori za odabir oblika koji najbolje odgovara vašoj ideji? Paušal, dohodak ili dobit: Koji su načini oporezivanja i koliki su stvarni troškovi svakog od njih? Uvjeti i propisi: Što učiniti ako nemate potrebnu školsku spremu za obrt i možete li registrirati tvrtku dok ste još zaposleni? HZZ mjere: Kako doći do potpore za samozapošljavanje i vaučera za obrazovanje?
Predavačice:Nataša Bašić: Iskusna poduzetnica i financijska savjetnica iz tvrtke ACCONTO koja će vam pomoći razumjeti računovodstvenu i poreznu stranu poslovanja.Ana Nadramija: Stručna savjetnica pri HZZ-u koja će detaljno predstaviti dostupne mjere poticaja.
Ne propustite priliku za besplatno stručno usmjeravanje i osigurajte čvrste temelje za svoj budući posao.
Srijeda, 25. veljače 2026. u 10:00 sati Online prijavnica: https://eventsnotebook.com/showEvent.php?id=746 Više info: mpuljas@dura.hr | 020/640-271
Projekt “Startup akademija” financiran je od strane Grada Dubrovnika.

Predavanje: Rani radovi Andrije Maurovića
2026-02-25 18:00 - 19:00 | Znanstvena knjižnica Dubrovnik, Cvijete Zuzorić 4, Dubrovnik, Dubrovačko-neretvanska, 20000, Croatia
Povodom 125. obljetnice rođenja Andrije Maurovića, u srijedu, 25. veljače u 18:00 sati održat će se predavanje o njegovim ranim radovima u Znanstvenoj knjižnici (Cvijete Zuzorić 4, 3. kat).
Otkrijte kako je započeo umjetnički put jednog od najvažnijih hrvatskih strip autora – od prvih ilustracija i karikatura 1921. godine u časopisu Jež do objave prvog stripa Vjerenica mača.Predavanje donosi manje poznate detalje o njegovim dubrovačkim počecima i razvoju umjetnika koji je trajno obilježio hrvatsku likovnu i strip scenu.
Znanstvena knjižnica Dubrovnik Srijeda, 25. veljače 18:00
Vidimo se!
#AndrijaMaurovic #Strip #Predavanje #DubrovačkeKnjižnice

Forum mladih Grada Dubrovnika - Drama i poezija
2026-02-25 18:00 - 20:00 | Kazalište Marina Držića, Pred Dvorom 3, Dubrovnik, 20000, Croatia
U srijedu 25. veljače s početkom u 18 sati održat će se još jedna u nizu manifestacija “Drame i poezije” iz ciklusa Foruma mladih Grada Dubrovnika. Mjesto održavanja i susreta je Kazalište Marina Držića, a ovaj program dijelom je proslave titule “Grad Dubrovnik – prijatelj djece” koju ponosno nosi punih 20 godina, točnije od 4. veljače 2006. godine! Riječ je o značajnom priznanju koje se dodjeljuje gradovima u Hrvatskoj koji u potpunosti ostvaruju prava i potrebe djece, poštujući načela Konvencije Ujedinjenih naroda o pravima djeteta.

Na daskama koje život znače nastupit će izvođači u rasponu od najmlađih osnovnoškolaca pa do iskusnih maturanata, a u duhu Marina Držića izmjenjivat će se nizom riječi i stihova na Velikoj Sceni KMD-a. Organizator je Centar za djecu, mlade i obitelj Dubrovnik u nadležnosti UO za obrazovanje, šport, socijalnu skrb i civilno društvo Grada Dubrovnika uz potporu Kazališta Marina Držića.

NURNBERG / Nuremberg
2026-02-25 18:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
Predvođen dobitnicima Oscara Russellom Croweom i Ramijem Malekom te nominiranim Michaelom Shannonom, Nürnberg je snažan triler koji donosi priču o uspostavi povijesnih suđenja članovima nacističkog vrhovnog zapovjedništva za ratne zločine počinjene tijekom Drugog svjetskog rata. Film je temeljen je na hvaljenoj knjizi Jacka El-Haija The Nazi and the Psychiatrist. U neposrednom razdoblju nakon Drugog svjetskog rata, dok se svijet suočava s razotkrivenim užasima Holokausta, američki vojni psihijatar, bojnik Douglas Kelley dobiva izniman zadatak – procijeniti mentalno stanje Hermanna Göringa, zloglasnog bivšeg reichsmaršala i Hitlerova zamjenika, kao i drugih visokih nacističkih dužnosnika. No uskoro se nađe zarobljen u psihološkom dvoboju s Göringom, čija karizma i lukavstvo razotkrivaju trijeznu istinu: da i obični ljudi mogu počiniti nezamislivo zlo.

HARRY POTTER TEMATSKI KVIZ
2026-02-25 19:00 - 22:30 | Capitano Bar, Tenturija 96, Komolac, Dubrovačko-neretvanska, 20236, Croatia
Drage kvizašice i kvizaši,
ljubitelji serijala o najpoznatijem mladom čarobnjaku i njegovoj borbi protiv Onog koga ne smijemo imenovati, predstavljamo vam naš drugi Harry Potter tematski kviz ove sezone, koji će se održati u srijedu, 25. veljače, sa početkom u 20:00h, u Capitanu. Pripremili smo vrlo zanimljiv kviz posvećen svijetu čarobnjaštva. 🪄🧙‍♂️
🎁 NAGRADE
Za vas smo pripremili bogat nagradni fond koji su osigurali naši partneri, a nagradit ćemo najmanje 3 najbolje i najsretnije ekipe.
👥 PRAVILA
Svaka ekipa koja želi učestvovati može imati maksimalno 5 članova, a kotizacija iznosi 12 eura po ekipi.
PRIJAVA
⚠️ NAPOMENA
Ako vaša ekipa ne može prisustvovati kvizu, molimo vas da nas što prije obavijestite na organizacija@kvizovi.hr, kako bismo omogućili nekoj ekipi sa liste čekanja da sudjeluje.

Predstava „Mrtvi kut“
2026-02-25 19:30 - 21:30 | Gradsko kulturno središte Metković, Ul. Stjepana Radića 1, Metković, Dubrovačko-neretvanska, 20350, Croatia
25. veljače
19:30 sati
Gradsko kulturno središte Metković
Ulaznice: 10 € (radnim danom od 9 do 13 h)

Redatelj predstave „Mrtvi kut“ Dražen Krešić svoje je srednjoškolske dane proveo u Gimnaziji Metković, dok je rodom iz Neuma – pa ovo gostovanje ima i jednu posebnu, lokalnu priču u pozadini.

Možda je baš zato ova predstava o troje potpunih neznanaca koji kreću na put u nepoznato toliko bliska i iskrena. Kroz humor, prepucavanja i emotivne trenutke, „Mrtvi kut“ govori o onome što nam je svima poznato – potrebi da negdje pripadamo.

Na sceni vas očekuju Laura Bošnjak, Filip Luka Gospić i Nika Petrović, a Kazalište PlayDrama donosi suvremenu, dinamičnu i snažnu kazališnu priču koja ostaje s publikom i nakon zadnjeg aplauza.

Vidimo se u kazalištu!

AUTOCESTA ZLOČINA / Crime 101
2026-02-25 20:30 - 23:00 | Kino dvorana Visia, Poljana Paska Miličevića 3, Dubrovnik, 20000, Croatia

Overpain (Gr) - HC srijeda s Delumbija_diy
2026-02-25 21:00 - 23:30 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
Event 005
OVERPAIN(Thessaloniki, GR)
HARDCORE SRIJEDA 25.02.2026.
Overpain je nastao 2007. u Solunu, imaju teški i agresivni hc zvuk ispresjecan beatdownima.Javili su nam se za pomoć oko datuma na tour-u, a delumbija_diy je morala odgovoriti.Znamo da je srijeda radni dan, al ne može se biti hardcore samo subotom. Obuci trenerku za plesanje i podrži bend i scenu!
https://overpainshc.bandcamp.com/
Still Standing E.P(2008)Underrated-Overhated(2012) Lifeweight(2015)Cauldron City Stories I (2021)Cauldron City Stories II (2025)

Srijeda 25.02.2026.Start: 20:00(vrata)//21:30(bend)Udruga mladih OrlandoUlaz besplatan. Nema šanka.Bring your own booze!

Poduzetnička ćakula „Važnost edukacija i networkinga za razvoj održivog poslovanja“
2026-02-26 10:00 - 13:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
U sklopu A4sustinno Project aktivnosti organiziramo Poduzetničku ćakulu na temu „Važnost edukacija i networkinga za razvoj održivog poslovanja“.

Očekuju vas pitch predstavljanja sudionika akceleracijskog programa, otvoreni razgovori o izazovima i prilikama te prilika za nova poslovna poznanstva.

Jer održivo poslovanje ne raste samo kroz znanje, raste kroz ljude i suradnju.

Love bar, Dubrovnik
26.02.2026.
10:00 sati

Budući da je broj polaznika ograničen, molimo sve zainteresirane da se prijave putem:

poveznice: https://forms.gle/sy7ifTx2d2Kt7jNV9
maila: czp@czp.hr
telefona: 020/418-401

Svaki poduzetnik svojim radom ostavlja trag i doprinosi razvoju zajednice u kojoj djeluje. Zato vas pozivamo da nam se pridružite, razmijenite iskustva, steknete nove uvide i inspirirate se primjerima dobre prakse.

Zajedno možemo potaknuti nove ideje, osnažiti suradnju i graditi otporniju, uspješniju i povezaniju lokalnu zajednicu koja raste zahvaljujući poduzetničkoj inicijativi.

#dubrovnik #poduzetništvo #poduzetničkaćakula

KAKO RAZGOVARATI S DJETETOM KADA SUMNJAMO NA VRŠNJAČKO NASILJE - interaktivno predavanje
2026-02-26 17:00 - 18:00 | Obiteljski centar Dubrovnik, Svetoga Križa 3, Dubrovnik, Dubrovačko-neretvanska, 20000, Croatia
Povodom obilježavanja Nacionalnog dana borbe protiv vršnjačkog nasilja još poznatog i kao Dan ružičastih majica Obiteljski centar vas poziva na interaktivno predavanje„KAKO RAZGOVARATI S DJETETOM KADA SUMNJAMO NA VRŠNJAČKO NASILJE“
Vršnjačko nasilje česta je tema među roditeljima, učiteljima i odgajateljima već dugi niz godina. O samoj pojavi sad svi već puno znamo. Unatoč tome, kada sumnjamo na vršnjačko nasilje ili kada znamo da se događa, često smo nesigurni oko toga kako i na koji način pristupiti djetetu. Srce kaže jedno, glava kaže drugo, a struka možda nešto treće. Zato vas pozivamo na naše predavanje kako bi mi čuli vas, a vi nas te onda zajedno pružili našoj djeci ono što im je potrebno.
GDJE: Obiteljski centar, Područna služba Dubrovačko-neretvanska, ul. Sv. Križa 3, Dubrovnik. Glavni ulaz, 1. kat, lijevo do kraja hodnika.KAD: Četvrtak, 26.02.2026.g. u 17:00hTKO: predavač Lukša Vragolov, prof.soc.ped.ZA KOGA: roditelje djece svih uzrasta, učitelje, nastavnike, odgajatelje i sve koji se u svom profesionalnom životu bave djecom.PRIJAVE I UPITI: oc-dubrovnik@obiteljski.hrBroj mjesta je ograničen, a predavanje je besplatno.P.S. Obucite nešto rozo!
